Adam Kelly

Adam Paul Kelly (sündinud 6. juulil 1997 Columbias Missouri osariigis USA-s) on Eesti vasaraheitja. Ta esindab Eestit alates 2019. aasta juulist.Andres Vaher. USAst Eestisse. Elama. Tööle. Ja vasarat heitma Postimees Sport, 15.08.2019.Adam Kelly profiil veebisaidil worldathletics.org

Tema isiklik rekord vasaraheites on 24. mail 2025 Saksamaal Halles heidetud 75.81.Adam Kelly profiil veebisaidil worldathletics.org

Elu Ameerika Ühendriikides
Ameerika Ühendriikide Missouri osariigis Columbias sündinud Kelly on elanud hiljem Louisiana ja Rhode Islandi osariigis ning lõpetanud rakendusmatemaatika alal (spetsialiseerumisega andmeteadusele) Princetoni Ülikooli.

2015. aastal võitis ta Barringtoni keskkooli õpilasena poiste vasaraheites USA keskkooliõpilaste kergejõustiku meistrivõistlused (New Balance National Scholastic Track and Field Championships).Josh Bickford. Barrington's Kelly is national hammer champ EastBayRI.com, 23.06.2015.

2016. aastal saavutas ta juunioride kergejõustiku maailmameistrivõistlustel Ameerika Ühendriike esindades vasaraheites kaheksanda koha tulemusega 73.17.Helar Osila. USA-s kasvanud, aga Eesti lipu alla kolinud vasaraheitja unistab OM-ist ERR Sport, 15.08.2019.Martin Bingisser. 2016 World Junior Championships: Men’s Finals Results High School Hammer, 23.07.2016.

Sportlastee Eestis
Vasaraheide
2019. aastal kolis väliseestlasest Adam Kelly Ameerikast Eestisse kindla sooviga hakata treenima kahekordse olümpiapronksi Jüri Tamme juhendamisel. Koroonapandeemia ja Jüri Tamme surm 2021. aasta septembris sundisid teda aga uusi lahendusi otsima. Esialgu abistasid teda Jüri Tamme koostatud treeninguplaani elluviimisel treeningukaaslased Toomas Tankler ja Genro Paas. 2022. aastal sai tema treeneriks šveitslane Martin Bingisser.Karl Juhkami. Nelja aastaga eesti keele ära õppinud vasaraheitja kiikab EMil finaali ja isikliku rekordi poole Postimees Sport, 07.06.2024.

2022. aasta suve esimeses pooles parandas Kelly võistlustel järjest oma tippmarki, heites 71.97, 72.42 ja 13. juunil 2022 Tallinnas TTÜ staadionil juba 74.95, mis püsis tema isikliku rekordina kuni 2024. aasta suveni, mil ta heitis Tallinnas Sütiste harjutusväljakul 75.13.Adam Kelly kerkis Eesti kõigi aegade edetabelis kolmandaks ERR Sport, 24.05.2025. 

2025. aasta märtsis heitis ta Pärnus hooaja tippmargi 74.06. 2025. aasta mais võitis ta Rootsis Sollentunas toimunud kergejõustikuvõistlusel tulemusega 73.67 esikoha.Vasaraheitja Adam Kelly sai Rootsis esikoha ERR Sport, 10.05.2025.

2025. aasta 24. mail võistles ta Saksamaal Halles kontinentaaltuuri etapil, kus sai uue isikliku rekordiga 75.81 neljanda koha. See tulemusega tõusis ta Eesti vasaraheite kõigi aegade edetabelis kolmandaks.Adam Kelly kerkis Eesti kõigi aegade edetabelis kolmandaks ERR Sport, 24.05.2025.

Adam Kelly on alates 2019. aastast tulnud igal aastal vasaraheites Eesti meistriks. 

Tema spordiklubi on Tallinna Spordiakadeemia.Adam Paul Kelly profiil Eesti Kergejõustikuliidu kodulehel. Vaadatud 14.06.2024.

Tippsportlasena juhendab ta noorsportlasi Audentese SpordiklubisVõistlussport Audentese Spordiklubi koduleht. Vaadatud 13.06.2024.Audentese Spordiklubi sportlased Eesti Kergejõustikuliidu kodulehel. Vaadatud 14.06.2024. ja Tallinna Spordiakadeemias.Kergejõustik Tallinna Spordiakadeemia kodulehel. Vaadatud 08.06.2024.

Kuulitõuge
Kuulitõukes on tema isiklik rekord 14.26, mis on tõugatud 4. septembril 2021.Adam Kelly profiil veebisaidil worldathletics.org

Tähtsamad võistlused
2024. aasta juunis osales Kelly esimest korda täiskasvanute tiitlivõistlustel. Ta saavutas Roomas toimunud kergejõustiku Euroopa meistrivõistlustel vasaraheites 13. koha tulemusega 73.92.Debora Saarnak. Adam Kelly jäi EM-il esimesena lõppvõistluselt välja ERR Sport, 08.06.2024.

Isiklikku
Adam Kelly ema on Tartu ülikoolis matemaatikat õppinud ja üliõpilaspõlves TRÜ võrkpallinaiskonnas mänginud eestlanna Annela RämmerNad võitsid Moskvas. TRÜ / Tartu Riiklik Ülikool, nr 8, 18.03.1988. (abielunimega Annela Kelly). Adam Kelly isa on ameeriklane Brian Kelly. Paar tutvus USA-s ülikooli magistriõppes olles ja lõi seal pere; Adami õde Annika Emily on samuti vasaraheitja. 

Tartus elav endine mitmevõistleja ja kauaaegne Tartu Ülikooli Kliinikumi füsioterapeut Tiiu Rämmer on Adam Kelly vanaema.Vilja Kohler. Tiiu Rämmer ravib lapsi vaid oma kätega Tartu Postimees, 30.12.2002.

 Viited 

Välislingid

Kategooria:Eesti vasaraheitjad
Kategooria:Princetoni Ülikooli vilistlased
Kategooria:Sündinud 1997